

**REPUBLIKA HRVATSKA**

MINISTARSTVO REGIONALNOGA RAZVOJA

I FONDOVA EUROPSKE UNIJE

**Komisija**

**za provedbu javnog natječaja**

**objavljenog u „Narodnim novinama“ broj 95 od 4. rujna 2015.**

**za prijam u državnu službu u**

**Ministarstvo regionalnoga razvoja i fondova Europske unije**

**POZIV NA TESTIRANJE**

**KANDIDATIMA/KINJAMA – SVIMA**

 koji/e su podnijeli/e pravovremene i uredne prijave te ispunjavaju formalne uvjete iz javnog natječaja za prijam u državnu službu u Ministarstvo regionalnoga razvoja i fondova Europske unije, objavljenog u „Narodnim novinama“ broj 95 od 4. rujna 2015., na web stranicama Ministarstva regionalnoga razvoja i fondova Europske unije i Ministarstva uprave

Zagreb, 13. listopada 2015.

**U TERMINU OD 12,00 sati – 17,00 sati**

**TESTIRANJE SE PROVODI ZA SLJEDEĆA RADNA MJESTA:**

**1. RED. BR. 30. EKONOM – 1 izvršitelj/ica**

GLAVNO TAJNIŠTVO MINISTARSTVA

 Sektor za pravne i opće poslove te ljudske potencijale

 Služba za opće poslove i uredsko poslovanje

 Odjel za opće poslove

**2. RED. BR. 37. STRUČNI REFERENT – 1 izvršitelj/ica**

 GLAVNO TAJNIŠTVO MINISTARSTVA

 Sektor za pravne i opće poslove te ljudske potencijale

 Služba za opće poslove i uredsko poslovanje

 Odjel za uredsko poslovanje

**3. RED. BR. 46. STRUČNI REFERENT – 1 izvršitelj/ica**

 GLAVNO TAJNIŠTVO MINISTARSTVA

 Služba za nabavu

 Odjel za kontrolu izvršenja nabave

**4. RED. BR. 47. ADMINISTRATIVNI TAJNIK – 1 izvršitelj/ica**

 UPRAVA ZA FINANCIJE I INFORMACIJSKO-TELEKOMUNIKACIJSKE SUSTAVE

**5. RED. BR. 106. STRUČNI REFERENT – 1 izvršitelj/ica**

 UPRAVA ZA STRATEŠKO PLANIRANJE, KOORDINACIJU FONDOVA EU

 I MEĐUNARODNIH PROGRAMA

 Sektor za planiranje i strateško praćenje ESI fondova

 Služba za koordinaciju ESI fondova u području konkurentnosti, okoliša i prometa

 Odjel za planiranje i strateško praćenje u područjima istraživanja i razvoja,

 konkurentnosti gospodarstva i energetike

**6. RED. BR. 238. STRUČNI REFERENT – 1 izvršitelj/ica**

UPRAVA ZA REGIONALNI RAZVOJ

 Sektor za provedbu programa regionalnoga razvoja

 Služba za pripremu projekata

 Odjel za pripremu regionalnih projekata

**DATUM ODRŽAVANJA PISANOG DIJELA TESTIRANJA**

|  |
| --- |
| **Četvrtak, 22. listopada 2015.**  |
| **12:00 – 12:15**  | Dolazak kandidata/kinja u Ministarstvo regionalnoga razvoja i fondova Europske unije i provjera osobnih podataka | Račkoga 6 |
| **12:15 – 17:00** | Provjera znanja: 1. pisani test iz poznavanja osnova ustavnog ustrojstva Republike Hrvatske;

2. pisani test iz osnovnog znanja rada na  računalu;3. pisani test iz osnovnog znanja engleskog  jezika;4. pisani test provjere znanja bitnih za  obavljanje poslova radnog mjesta | dvorane |

O terminu i mjestu održavanja **intervjua** s Komisijom za provedbu javnog natječaja i **psihološke procjene** kandidati koji uspješno polože prvi dio (ostvare iz svakog područja najmanje 5 bodova) bit će posebno obaviješteni putem elektronske pošte ili usmeno telefonski.

**PRAVILA TESTIRANJA I POSTUPAK**

1. Po dolasku na provjeru znanja, od kandidata/kinja će biti zatraženo predočavanje odgovarajuće identifikacijske isprave radi utvrđivanja identiteta. Kandidati/kinje koji/e ne mogu dokazati identitet, osobe za koje je utvrđeno da ne ispunjavaju formalne uvjete propisane javnim natječajem kao i osobe za koje se utvrdi da nisu podnijele prijavu na javni natječaj za radna mjesta za koje se obavlja testiranje ili su podnijele neurednu/nepotpunu prijavu, ne mogu pristupiti testiranju.

**Kandidati/kinje koji dođu nakon 12:15 u zgradu Ministarstva regionalnoga razvoja i fondova Europske unije, neće moći pristupiti testiranju.**

2. Po utvrđivanju identiteta kandidata/kinja, kandidati/kinje će biti upućeni u odgovarajuće dvorane gdje će se održavati testiranja poznavanja osnova ustavnog ustrojstva Republike Hrvatske, provjere znanja potrebnog za obavljanje poslova radnih mjesta za koje se raspisuje javni natječaj, provjere osnovnog znanja rada na računalu te provjere osnovnog znanja engleskog jezika,

**Molimo ponesite kemijske olovke.**

3. Za svaki dio provjere znanja, sposobnosti i vještina, kandidatima/kinjama se dodjeljuje od 0 do 10 bodova. Smatra se da su kandidati/kinje zadovoljili/e na testiranju ako su za svaki dio provjere znanja, sposobnosti i vještina dobili/e najmanje 5 bodova.

4. Za vrijeme provjere znanja i sposobnosti **nije dopušteno**:

* koristiti se bilo kakvom literaturom odnosno bilješkama;
* koristiti mobitel ili druga komunikacijska sredstva;
* napuštati prostoriju u kojoj se provjera odvija bez odobrenja osobe koja provodi testiranje;
* razgovarati s ostalim kandidatima/kinjama niti na drugi način remetiti koncentraciju kandidata/kinja.

Ako kandidat/kinja želi ispraviti svoj odgovor, ispravak će se uzeti u obzir samo ako je uz ispravak odgovora stavljen potpis tog kandidata/kinje.

**Ukoliko pojedini kandidat/kinja prekrši pravila iz točke 4. bit će udaljen/a s provjere znanja, a njegov/njezin rezultat Komisija neće priznati niti ocijeniti.**

5. S kandidatima/kinjama koji/e su zadovoljili/e na pisanom djelu testiranja testiranju bit će održan razgovor (intervju). Kandidati koji ne ostvare najmanje 5 bodova na svakom pisanom djelu provjere ne mogu pristupiti intervjuu. Ako na provjeri znanja, sposobnosti i vještina zadovolji više od 20 kandidata, na razgovor (intervju) uputit će se najmanje 10 kandidata koji su postigli najbolje rezultate. Komisija kroz razgovor (intervju) s kandidatima/kinjama utvrđuje interese, profesionalne ciljeve i motivaciju kandidata/kinja za rad u državnoj službi. Rezultati razgovora (intervjua) boduju se na isti način kao i testiranje, tj. svakom pojedinom kandidatu/kinji se dodjeljuje određeni broj bodova od 0 do 10.

**Za vrijeme boravka u Ministarstvu regionalnoga razvoja i fondova Europske unije, kandidati/kinje su dužni/e poštivati kućni red i postupati prema uputama voditelja/ica testiranja i drugih službenih osoba. U slučaju kršenja kućnog reda i nepridržavanja uputa službenih osoba, kandidati/kinje će biti upozoreni/e na primjeren način, a ako se i dalje nastave neprimjereno ponašati bit će udaljeni/e s testiranja, te će se smatrati da su odustali/e od daljnjeg postupka testiranja.**

6. Nakon provedenog testiranja i razgovora (intervjua), Komisija utvrđuje rang-listu kandidata/kinja prema ukupnom broju ostvarenih bodova.

7. Psihološko testiranje provodi se radi procjene sposobnosti kandidata za obavljanje poslova svih radnih mjesta za koje je raspisan javni natječaj. Na psihološko testiranje upućuje se do pet kandidata s rang liste prema redoslijedu. Psihološku procjenu daje psiholog koji ima odgovarajuću dopusnicu u skladu s posebnim zakonom. Psihološka procjena se ne boduje.

8. Nakon provedenog postupka, Komisija čelniku dostavlja Izvješće o provedenom postupku, uz koje se prilaže rang-lista kandidata/kinja. Uvjerenje o zdravstvenoj sposobnosti za obavljanje poslova radnog mjesta dostavlja izabrani/a kandidat/kinja po obavijesti o izboru, a prije donošenja rješenja o prijmu u državnu službu. Čelnik Ministarstva donosi rješenje o prijmu u državnu službu izabranog/e kandidata/kinje, koje će biti dostavljeno svim kandidatima/kinjama prijavljenim na javni natječaj.

9. Svi kandidati/kinje prijavljeni/e na javni natječaj imaju pravo uvida u rezultate i dokumentaciju javnog natječaja, osim u dijelu psihološke procjene. Kandidatu/kinji će se predočiti rezultat psihološke procjene koje se na njega odnosi, na njegov izričiti pisani zahtjev.

10.. Kandidat/kinja koji/a nije zadovoljan/a rješenjem o prijmu u državnu službu izabranog/e kandidata/kinje, ima pravo podnijeti žalbu Odboru za državnu službu u roku 15 dana od dana dostave rješenja.

11. Izabrani kandidati/kinje počinju s radom u državnoj službi nakon izvršnosti rješenja o prijmu.